Младен Исаев
Зима

chitanka.info

Сняг се сипе на звездички

над полета и горички —

и земята става цяла

като в приказките бяла.

Всяка къща е с калпак

от чудесен пухкав сняг.

В нашата страна любима

гостенка е Баба Зима.

Слушай как звънчета вън

пеят ясно: зън, зън, зън… —

бягат весели шейни

по широки равнини.

Хора, зверове и птици

гледат снежните звездици.

Само в планината бяла

баба Меца е заспала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.